A sohat véget nem érő kaland...

Alig, hogy a Lara rajongók felébredtek a Tomb Raider II által keltett mámorból, rögtön eljött a folytatás a Tomb Raider III. A játék sok újdonságot hozott. A kerettörténetről annyit, hogy most nem a terroristák elől kell megszereznünk Tibet mélyén lapuló tőrt egy sárkány koma szívéből, hanem a változatosság kedvéért most egy lezuhant meteor darabjait kell megtalálnunk a világ legeldugottabb pontjain. Azért fontos ez, mert a meteordarabkák képesek emberi génmanupulációkra. És itt jön a képbe Lara Croft. A ka landozásokat 5 nagyobb helyen kell folytatnunk. Az első epizód, India, valamint az utolsó epizód, Antarktisz, kötött, de a középső 3 epizód szabadon választott, így te dönheted el, hogy Londonban, Nevadában, vagy a Déltengeri szigeteken fogyasztod a töltényt. A pályák nagyok, akár egy óránál is több kell egy pálya végigjátszásához, pláne, ha nincs leírásunk. Hát igen... A leírás még mindig szükséges, hiszen a pályák most már több irányba is járhatók, így könnyen eltévedhetünk. A pályákról még annyit, hogy sokkal bejárhatóbbak, ezt részben Lara kisasszonynak is köszönhetjük, hiszen ő is fejlődött egy kicsit. Nem csak a "nyakalattiszerv" lett domborúbb, hanem megtanult kúszni, fejestugrani, valamint a plafonon lógva mászkálni. Itt van egy rejtett képesség: ha egy kocka platform előtt állunk, és mondjuk fel akarunk rá mászni, akkor használjuk a CTRL+ALT+SHIFT+felfelenyil gombokat, és hoppá a csajszika fejenáll, majd kecses lábmunka után talpraáll. A grafika is sokat fejlődött. Végre nem csak a platformokkal találkozhatunk, hanem van köd, és falevél, na meg ne feledkezzünk meg a mocsárról a tűzről, valamint a láthatatlan platformokról se. A pályák fontos eleme a mentéskristály, ugyanis ez az akadálya annak, hogy minden második lépésnél mentsünk. Sajnos csak a kristályok birtokában lehet menteni. :( A pályákon úgy is lehet sebesülni, hogy az életcsíkod sárgára változik, és folyamatosan csökken. Ezeket általában a kígyók, és a mérgező nyilak okozzák. A fegyverarzenál is bővült. A pisztoly, puska mellet ott a jó öreg gránát- és rakétavető. Persze az MP5-ről, és az UZI-ról se feldkezzünk meg. Na persze ebben a részben sem maradhat ki a Lara's home. Ha már itt tartunk, akkor a versenyautópálya mellet megismerkedhetünk a víz alatti akváriummal, és még sok egyéb meglepetéssel is. Ha nagyon jók vagyunk, akkor az öreg inast céltáblaként is használhatjuk. Mindenesetre aki szerette a 2. részt, annak kár kihagyni Lara néni új kalandjait.

Josephus