Blood

Ismét tarsolyom mélyén találtam egy régi-régi játékot. Ez a Blood nevet viseli. Még mielőtt belekezdenék "elemzésébe" egy-két dologot meg kell, hogy említsek. Amikor megjelent ez a "game", még nem nagyon röpködtek a számítástechnika világában a 300 Mhz-es procik. Tehát még mielőtt valaki lehordaná a grafikát (mint AgentJ... :-), vegye ezt figyelembe. Abban az időben a legjobb lövöldözős játékok közé tartozott. De akkor miért is erről beszélek én, miért nem például a Half-Life-ról? merül fel a tisztelt olvasóban a kérdés. Azért, mert szerintem ez a játék megér egy cikket! :-)

"Duke motorra" készült, bár asszem ezt a szófordulatot inkább Quake-kel szokták használni... A játék magyarra lefordított neve vér. Nem véletlenül, mivel ez a folyadékocska az egész kalandozásunkat végigkíséri. Sőt! Az a jó, ha sokat látunk belőle, de ennél még jobb, ha nem a sajátunkat látjuk! :-)

Négy epizódból választhatunk a kezdésnél, s meg kell, hogy mondjam, egyik izgalmasabb, mint a másik! :-) Minden epizódnak van ötféle nehézségi foka. Egytől négyig az ember behatárolhatja tudását... Az ötödiket nem véletlenül nem említettem! Ezt a részt szerintem a cheatelőknek találták ki, mert szerintem ezt cheat nélkül teljességgel lehetetlen végigcsinálni! Ha valaki mégis megtudja oldani, kérem írja meg, jutalom jár érte! (De egy levelnék, hogy "igen, én megtudom", nem hiszek ám! :-) Netán valaki alá is tudja támasztani, akkor ide írjon: e-mail: ghost17@freemail.c3.hu subjectbe: Blood)

Az első epizód megkezdésekor a következő felkiálltás hallható: "I live again!", amit magyarra ekkép lehetne lefordítani: "Élek újra!" Az alaptörténetet én nem ismerem, ígyhát magam kikövetkeztetését írom le, ami lehet, hogy totálisan marhaság... Tehát szerintem ez a csávóka (akit mi alakítunk) feltámadni látszik, s a "kijutáshoz" meg kell ölni pár emberkét...

Emberkét? Hát talán ez nem állja meg itt a helyét! Ugyanis az ellenfelek egyáltalán nem emberek! Az alvilág teremtményei. De lássuk csak részletesen, hogy kikkel is állunk szemben: (Egy átlagos nehezségi fokot veszek alapul.)

egyszerq. vasvillás zombi : Nemsokat tud, csak a vasvillájára kell ügyelni. Távolról semmit sem tud veled kezdeni, csak akkor, ha már "egy köpetnyire" van tőled. (Miután megöltük, s esetleg leesett a feje, ne felejtsük el kipróbálni focilabdának használni... :-)

A "csuhás" emberke géppisztollyal: Ez már veszályesebb, mivel a géppisztoly távolról is hatásos... Ja, meg ne feledkezzünk alról, hogy ebből kétféle van. Az egyik barna színű öltözékben, a másik szürkében próbál "hódítani"... Minnél nehezebb fokon játszon, annál agresszívabbak, és annál jobban használják fegyverüket, nomeg aranyos kis bomájukat, de gondolom ez magától érthetődő....

"Repüló halál" : Szerintem ez a név illik rá a legjobban. Ez már igen-igen veszélyes, mert röpködni is tud, csontokat dobál, és ha közel ér hozzánk, akkor karmait is nagyon jól használja! Itt és kétfélével találkozhatunk: egy világosabbal és egy sötétebbel (szürke szerű...). Az előbbit egyszerűbb megölni, viszont ha az utóbbival találkozunk, akkor lehetnek gondok, mert ezt (tapasztalataim szerint) csak a voodo-babával lehet elaltatni. (Itt kell megjegyeznem, hogy a fegyvereket később részletezem.)

Tűzokádó kutyuska : Ezzel nem jó találkozni, mert a nevéből is megtudható kedvenc hóbortja abból áll, hogy tűzzel leköpi az arra járó emberkét (aki általában Te vagy...).

Pókok : Sokféle pók van. Vannak kisebbek, amiknek a csípésétől egyhén szédülni kezdünk, kb annyira, mintha az imént fogyasztottunk volna el kedvenc üveg Johnny Whokerünket... De ez még nem is lenne olyan nagy gond, mert a "józanodás" nem sok idő... A nagyobbik gond, ha az anyával talákozunk. Különös ismertetőjele, hogy többszöröse gyermekeinek, amiből egyenesen következik, hogy írtó nehéz kinyirni, és gyorsan tud szülni is...

Szellemecske kaszával : Ezzel nagyon kell vigyázni, mert közelről és távolról is veszélyes, és kiírtani is eléggé nehéz. Csak akkor fog rajta a golyó, ha jól látható állapotba kerül.

Vízi gyíkok, rágcsálók : Nem nagy durranások, ha időben észrevesszük őket! Ha nem, akkor annak általában következménye van... :-)

Levágott kéz : Csak közelről veszélyes, de onnan nagyon! Ha közel kerül hozzánk, felpattan a nyakunkra, és kiszorítja belőlünk a szuszt... (Ez megállíthatatlan folyamat...) Tehát távolról kell megsemmisíteni!

Sörhasú kocsmáros : Eléggé veszélyes. A fegyveré mindössze annyi, hogy amikor megpillant bennünket, akkor ránköklendezi az aznap elfogyasztott kajáját...

Patkányok: Kellemetlenek, mert ha közelünkbe kerülnek, szétharapdálják labunkat...

Jelentkezzen, akit kihagytam! Senki? :-))) Akkor jó...

Nézzük meg mivel is lehet öldökölni! :

Fegyverzetünk nagyon választékos, szerintem jól elvannak találva! A "zsákunkban" megtalálhatjuk a vasvillát. Ha nincs más ezis megteszi, főleg zombik ellen jó. Lefűrészelt csövü vadászpuska a következő tárgy. Igen hasznos, főleg akkor, amikor a dupla lövést (mert minden fegyvernél van egy extra) használjuk. Fegyvertárunkból nem maradthat ki a géppisztoly sem. Sorozatot (is) lehet vele lőni, amivel jól lehet tarolni... Rakétavetővel nagyon sokszor elég akár egy lövés is! Egy jó túlélőcsomagból a különféle gránátok sem maradhatnak ki, gondolom ezeket nem kell bemutatnom... Jujj! Elfelejtettem a sima jelzőrakétalövő pisztolyt! Ez majdnem olyan, mint a normális párja, csak annyiban különbözik, hogy kilövés utan néhány másodpercel kicsit robban... Tovább haladván előbukkan a spray, amit megnyújtván lángszórónak használhatunk... Jó ötlet! Az áramvető használata biztos hatást okoz! :-) Koponya sem rossz, ezzel tüzet lövelhetünk a szerencsétlenekre... És végül a voodoo-baba . Oh, jeah! Akupunktúra felsőfokon!

Erről a játékról figyelemfelkeltőleg aszthiszem ennyi elég. Zárszóként csak annyit mondanék: Próbáljátok ki! (De csak 14 éven felülieknek ajánlom...) Ízélítésként íme, néhány kép a játékból:

Ghost
ghost17@freemail.c3.hu