Sziasztok!!!

Milyen yo újra itt... Van most egy király játékom, az a neve, hogy Rollercoaster Tycoon . Az egyik számítástechnikai magazinban (PC-X Magazinban - Ghost) megtaláltam a demóját és baromi ász volt. A grafika is tök jó, igaz, hogy ott, ahol olvastam erről a játékról, ott nem ezt írták, pedig szerintem ennél nem kell jobb. Csak azért, hogy mondjak valamit: mikor a kissrác eszi a pizzát - igaz, hogy csak öt-hat pixel, de akkor is - látszik a kezében, meg mikor a szájához emeli, kinyitja a száját, meg ilyenek. Szóval a grafika csúcs (800*600 -ban a legélvezhetőbb). A játékot leginkább a "Theme Park"-hoz lehetne hasonlítani, amiben van valami Hospital-os is. Én szerettem a Hospital-t, úgyhogy nekem ezzel nincs semmi bajom.
A lényege az, hogy felépíts egy vidámparkot, adott terepen, adott időn belül és adott "win criteria"-val. A játék maga nagyon mókás, ugyanakkor időigényes is, már csak azért, mert te hiába teljesítetted a győzelmi feltételeket, meg kell várnod az idő leteltét, ami sokszor (a kezdeti palyákon) elég sok. Így hát ne várd, hogy csak úgy hip-hop végigcsinálod egy röpke hétvége alatt.
A hangok nagyon jól tükrözik a játék hangulatát. Mindennek van hangja, még a kacsának is (de csak ha rákattintasz :( . Hallod, ahogy a vendéged síkít a hullámvasúton, nevet ha tettszett neki valami és okádik, ha émelyeg. Ha sok a gyerek a parkban, akkor olyan a zsibongás, mint egy piacon, a körhinta zenél és a kassza cseng a befolyó pénztől :)
A ride-ok (ride=az a dolog, amire a vendégek felülhetnek) megépítésénél legfontosabb az állomás. ott szállnak be a gyerekek a ride kocsijaiba. Az állomás mellé értelemszerűen tenni kell egy be- és kijáratot. Ezt majd akkor tudod lerakni, mikor már teljesen megépítetted a ride-ot. A kijáratot elég egyszerűen bevezetni az úthálózatba, de a bejáratnál már más fajta járda kell, ez lesz a váró járda. Itt várna a venndégek a sorukra. Nem érdemes nagyon hosszút (de nagyon rövidet sem) építeni, mert akkor kiakadnak a vendégek, hogy sokat kell várni.
Egy ride-hoz három érték tartozik, ami (sorrendbe fentről lefelé): izgalmassági fok, intenzívségi fok és hányinger fok. Ezeknek az érték nem mindegy, hogy mennyi, mert vannak nyúlBéla meg kötélidegzető gyerekek is.
Nagyon baró az is, ahogy megoldották a gyerekek állapotát. Ha egy vendégre rákapcsolsz, megjelenik egy panel hat fülecskével. Az első fülecske egy olyan panelt hoz ki, amiben megnézhetjük, hogy hol van az emberkénk, áthelyezhetjük, átnevezhetjük (ugyanúgy, mint a ride-okat) és bekapcsolhatunk egy információs gombot, aminek következtében nyomon követhetjük emberünk (kiírja a gép, hogy mit csinál). A második fülecske alatt a vendég állapota van: boldogság, energia, éhség, szomjúság, hányinger és a WC szügséglete. Ezenkívül még ott van, hogy intensiti-jű ride-ot szeret és hogy hogy bírja a hányingerkeltő ride-okat. A harmadik: itt megtekinthetjük, hogy ifjú barátunk mit vett, és hogy hány perce van a parkban. A negyedik fülecske az anyagiakat rejti, hogy mennyi van nála, mennyit költött, meg ilyenek... Az ötödik a legjobb: itt jobbak vagyunk, mint gondolatolvasók, kiolvashatjuk a gyerek fejéből a gondolatait. A hatodik pedig, hogy mi van éppen nála.
Az utakról csak annyi, hogy nem mindig könnyű őket megépíteni. Négy plusz egy útfajta van, négy járólap és egy várójárda. Föld alá úgy mehetsz vele (az utakkal), hogy az út fölött három egységnyi föld legyen, aztán majd ha kész van az út, akkor lejjebb lehet húzni eggyel. Ride-okat is lehet föld alatt vezetni ugyanezzel a móddal.
A kameraállások igen gyikok. Nem mindig lehet a mindent látni, de erre vannak azok a módok, amivel el lehet tüntetni a tereptárgyakat (0-9). Vannak még a díszítőelemek: szobrok, virágok, szökőkutak, fák, padok, kukák és villanyoszlopok.
Mondanom se kell, hogy a ride-ok meghibásodnak, s ezekre kell a "Mechanik"-fickó, a gyerekek melléktermékeit (hányás, hulladék) a "Handiman"-barát takarítja el. Ezenkívül vannak még a "Entertainer"-ek -ezek szórakoztatják a gyerekeket (felmegy a boldogságuk)-, meg a "Sheriff". A sheriff arra való, hogy elkapja a vandálabb gyerekeket (mert azok igenis eltörnek padokat, kukákat, lámpákat, meg bármit, ami a kezük ügyébe akad).

A játék menete:

Először is kapsz egy parkot, utána nem árt megnézni a win criteria-t, majd ha ez is megvan, kezdhetjük az építkezést. A végén ha mindent jól csináltunk, megnyerjük a pályát.

Miket is lehet építeni:

Ehhez csak annyit szeretnék hozzáfűzni, hogy ezeket a ride-okat fel kell találni, és nem biztos, hogy nincs ezeken kívül még más ride. A készítők (többek között Chris Sawyer) hat típusra bontották a ride-okat.
Az első csoport a "szállító" ride-ok (transport rides) csoportja. Ezek arra valók, hogy a vendéged gyorsabban eljusson oda, ahová akar (persze ez pénzbe kerül). Ebbe tartozik a

Miniature Railway
Ez egy kisvasút.

Monorail
A magasvasút vidámparkban dolgozó rokona. Persze koránt sem olyan gyors, de nem rossz.

Chairlift
Sífelvonó szerűség. Fontos, hogy ennek két állomás kell, hogy működjön.

A második csoport a Gentle ride-oké:

Merry-Go-Round
Szimpla kis körhinta és mikor esik az eső, akkor mindeni odamegy, mert fedett.

Haunted House
Ez egy szellemkastély vagy valami olyasmi. Susognak benne meg félelmetesen világít meg ilyesmi...

Ferris Wheel
Óriáskerék

Hedge Maze
Sövénylabirintus. Tök ász, meg szeretik is.

Observation Tower
Egy rúd, amin egy fánk alakú, embereket befogadó UFO megy fel-le, meg forog a rúd körül.

Space Rings
Ez még a király. Ez egy kis terület, amin fémből készült gömbök vannak és ebbe száll bele a vendég, majd pörög egy sokat, kiszáll, okádik és elmegy...

A harmadik a Roller Coaster-eké (hullámvasutaké).

Wooden Wild Mouse Roller Coaster
Kisnyomtávú fa hullámvasút, aminek egér és bányakocsi lakú kocsija van. Nagyon cuki.

Wooden Roller Coaster
Fa hullámvasút, mint a budapestisti parkban +kanyardöntés.

Steel Mini Roller Coaster
Kicsi, olcsó, gyík...

Steel Roller Coaster
Ez már királyabb, mint a kisebb rokona. Ebbe már van átfordulás, turbo, kanyardöntés...

Stand-Up Steel Roller Coaster
Ugyanaz, mint a Steel, csak állnak benne a gyerekek :)

Steel Corkscrew Roller Coaster
Ha ezen nem okádod el magad, akkor semmin. Nagyon durva...

Single Rail Roller Coaster
Egysínes "rollakoszta", lóval vagy motorral.

Suspended Roller Coaster
Van egy nagy kocsi és az a sínen lóg, és mindenfelé kileng.

Inverted Roller Coaster
A Steel és a Suspended keresztezése. Very király!!!

Bobsled Roller Coaster
Olyan, mint egy bobpálya, csak jég nélkül.

Mine Train Roller Coaster
Ez a legmókásabb. Olyan, mint egy bányavonat.

A negyedik csoportot a "durva" ride-ok (thrill rides) képviselik.
Twist
Sima pörgettyű.

Launched Freefall
Szabadesés. Beülsz egy székbe és kilő, majd visszaesel.

Swinging Ship
Egy hajó, ami leng.

Swinging Inverter Ship
Egy hajó, ami leng és átfordul.

Go Karts
Na vajon mi lehet?

Motion Simulator
Egy rakéta alakú ride a földön, ami mozog, meg hangot ad ki.

Top Spin
Egy kétsoros széksor, aminek a két végét két kar tartja és forgatja.

Az ötödik csoport a vizes ride-oké.

Water Slide
Vizicsúszda, mint Fadd-Dombori-ba (csak ott már leszakadt :(

Log Flume
Farönk alakú csónakban úszhat a vállalkozó szellemű játékos.

Boat Hire
Csónak út...

River Rapids
Egy gumicsónakban ül nyolc ember, és csónakáznak.

Az utolsó pedig a kaja, pia és slozi csoprtja.
Fagyis, Hamburgeres, Chipses, Piálda, PopCorn árus, Vattacukor árus, Szuvenír árus, Lufi árus és a legfontosabb a SLOZI

Sajnos képekkel nem szolgálhatok, mert írtó nagyok lennének, ha élvezhetővé szeretném tenni... :((( De remélem a leírás is megteszi! :) Ha bármi kérdésetek van, nyugodtan írjatok!

Tótika
totika2@freemail.c3.hu