Commandos
Behind Enemy Lines

Commandos. A nevéből mindenki rájöhet milyen stílusú játék. Ha netán valaki mégse: II: Világháborúban játszódó kommandós játék.

Egy hat fős csapat parancsnokát alakítjuk a gameben. Különböző küldetéseket kell teljesíteni - mint arra az alcím is utal - az ellenség sorai mögött. Először be is mutatom a hat embert. A nevük: Green Berett, Driver, Sapper, Marine, Sniper, Spy.

Green Berett- Ő a csapat legfontosabb személye, kevés olyan küldetés van amiben nem szerepel (ahol nem szerepel ott tuti hogy nagy szükség lenne rá). A hátizsákjában van minden ami jó: tőr(x)(minden fegyver után odaírom a billentyűjét, ajánlott hamar megtanulni a gombokat mert körülményes a hátizsákban kiválasztani (és lassú)), aminek 1 komoly hátrány van hogy a nagyon közelben ácsingozó katonák meghallják a kés "fenésszerű" hangját. Van még a decoy(q), ami egy rádiótávirányítású ketyere. Ez bekapcsolt(i) állapotban a közelben levő ellent magához csalogatja, akik csak állnak körülötte és nézik, de vigyázat! Egy idő elteltével otthagyják! Van még egy kis ásója(f) amivel a hóba és a laza homokba be tudja ásni magát. Berett még tud hullákat és hordókat cipelni+ még a hordókat rá tudja pakolni a hullákra. Ezenkívül van még egy hegymászó-csákánya, amivel "szögesdrótmentes" falakat és hegyeket tud megmászni.

Driver-Nevéből sejthető hogy sofőr, de nem csak járműveket, lövegállásokat és géppuskafészkeket is el tud foglalni (persze ha üresek). Az elfoglalt járművekkel ctrl+klikkel lőhetünk. Nagyon ritkán (összesen 4 v. maximum 5 küldetésben) van géppisztolya(m). Ehhez sajnos limitált a lőszer, nemúgy mint a pisztolynál. Az elsősegélykészlet(k) is nála van. A küldetésekben általában a pályáról járművel való távozás miatt szerepel.

Sapper-Tűzszerész. Nála aztán tényleg van minden ami kell: Gránát(e) 7-es őrjáratpokra orvul, hátulról dobva a leghatásosabb de sínrongálásra, tankrobbantásra is használható. (Persze. A baj csak az, hogy a robbantásra egy tucat katona kezd el hemzsegni... - WebM) Van még időzitett bomba(), távirányítós bomba (b)(<a> robbantja), drótvágó fogó, és a "medvecsapda" emberekre alkalmazott verziója. Green Berett decoy-ával kombinálva hatásos. Van még egy drótvágója(), ez csak a 3. küldetésben van.

Marine v. Diver-Ő a tengerész, van neki kése (x), szigonypuskája (j), gumicsónakja, bár ezt legtöbbször úgy kell megszerezni. Ha bemész a sekély vízbe búvárrá tud alakulni(d), így nem szúrják ki, csak ha látják a vízbe bújni. A gumicsónakon kívül az evezőseket is tudja használni. A gumicsónakot el lehet rakni, Ha kilövik akkor is ezt kell tenni vele.

Sniper-Ő a csapat mesterlövésze, a puskájával (r) nagyjából 1 tiszti látószögnyi távolságba tud lőni. Kevés lőszere van, jobb a nehéz részekre tartalékolni. Néha nála van a gyógyszer (k). Szerintem őneki még kellett volna valami, pl. egy kés. A marine-nek fölösleges a kés mert a szigony halk és távolról is használható. Hagyjuk. (Pedig igazad van! - WebM)

Spy-Ő a kém. Egyenruha nélkül nem sok mindenre jó, de ha szerez akkor nagyon hasznos tud lenni. Van halálos injekciója (l) és nála van valamikor a gyógyszer. Ezenkívül még tud hullákat pakolni. Ha van egyenruhája akkor nyugodtan lehet vele mászkálni. El tudja terelni egész őrjáratok figyelmét (d). Ha netán injekciózás, lövés vagy hullapakolás közben meglátják lelepleződik, eltűnik az egyenruhája. Ilyenkor el kell bújni és újra felvenni a ruhát (u). Ha van ruha akkor kis türelemmel és az őrjáratok megfigyelésével lehet ritkítani az ellent, csak el kell pakolni mindig.

Ez a hat emberünk, ehhez 3x csatlakoznak mások: egyszer 1 pilótát kell kiszabadítani, egyszer egy informátort és késöbb ezt az informátort és embereit(Nem tudnak lefeküdni. Nagy szivatás. A szivatásokról később.).

Akkor már írjak valamit a játékmenetről. Embereinket kattintással mozgathatjuk, duplakattra futnak. Tudnak kúszni, így a katonák csak a kék látószögben veszik észre őket. A játékban nagy segítségünkre lesz a katonák látószögének bekapcsolása(shift+klikk). A képernyőt részekre lehet osztani, f2-tól f3-ig. Ezek között kattal válthatunk. A játékterre rá lehet közelíteni a +-al és távolítani a mínusszal. A * a normál zoomot állítja vissza. A kamerát rá lehet "fixálni" valakire (alt+klikk) így mindig a kép közepére kerül. Van pár épület amibe el lehet bújni, csak ne lássanak meg amikor elbújsz. Ilyenkor bejönnek a házba és tompa géppuskahangot hallani majd meghal derék, de gondatlan kommandósunk. A help azt írja hogy el lehet bújni a járművekeben. Ez hülyeség. Ha nem látnak beszállni és odajönnek később akkor elkezdik lőni a kocsit. A küldetések előtt van egy kis "történelmi körítés", ezt egy hang felolvassa lassan. A kép változik. Ezután jön az eligazítás, egy katona magyarázza el mi a küldetés célja, ráközelítve minden lényegesre. Itt már be van töltődve a pálya, csak az őrök nem látszanak. Ezután jön a döbbent bámulás, amikor meglátod mennyi ember van :-).

Az ellenfelek:

- Álldogáló Őrök- Ők elég nagy látószögűek, de nem mozognak így nagy meglepetéseket nem okozhatnak. Puskájuk van, amivel nagyon messzire lőnek.
- Cigiző Álldogáló Őrök- Ők főleg nem csinálnak kiszámíthatatlan dolgokat, csak állnak, cigiznek, a lövésekre rá se hederítenek, csak odafordulnak, csak a robbanásokra mozdulnak el a helyükről.
- Mászkáló Őrök- A látószögük nekik is méretes, ráadásul még járkálnak is. Puskájuk van.
- Őrjáratok- Nekik aztán sok fajtájuk van. Vannak a sima gépfegyveresekből állók és a tiszt+gépfegyveres összetételűek. Állhatnak sorban (ez a jobb eset :-))és háromszög alakban is. A tisztnek a legnagyobb a látószöge, de szerencsére csak pisztolya van. A 19. küldetésben már van kutyás őrjárat is (nagy a látó(szagló?)szöge a kutyának, nagyobb mint a tiszté).
- Géppuskafészek- A látószöge nagy, de keskeny és legtöbbször csak egész kicsi területet figyel. Sofőrünk el tudja foglalni, de sok értelme nincs, pillanatok alatt kilövik belőle. A fegyver elég lassan fordul, de egy sorozat akárkinek elég.
- Géppuskafészek kúp alakú változata- Ez már elég durva, csak felrobbantani lehet. Amúgy egy szögletes izé lyukkal. Általában fontos kapukhoz, hidakhoz rakják.
- Lövegállás- Ez a szerkezet egy négykerekű izén áll, ezért nem lehet elfoglalni :-(. Pedig a kurzor átváltozik. Robbanó lövedéket lő, aminek elég nagy a hatósugara. Lassan fordul ez is.
- Őrtorony- Egy állványon áll egy faház egy ablakkal. Ebben is gépfegyver van, a 17. küldetésben van először. Ha egy kapuban 2 van akkor már lehetetlen ott bemenni.
- MZ-xx (nem tudom mennyi)- Egy autószerű tank, toronnyal és gépfegyverrel. A torony gyorsan fordul, látószöge gyorsan forog. A geynege lőfegyverekkel elég lassan lövi szét a gaz ellen. Sapperünk gránátját nem éli túl.
- Panzer II- Ez is hasonló páncélú, csak robbanószerekkel lehet szétlőni. Gépfegyvere van, a torony elég lassan forog. Általában garázsban áll és csak riadó hatására jön ki.
- Panzer III (Én mondom, brutális gép!!! - WebM)- Ez a tank sajnos csak 2 küldetésben vehető birtokba, de ott jó szolgálatot tesz. Távoli célpontokra ágyúval, közeliekre gépfegyverrel lő. A torony nagyon lassan fordul, de ez nem számít, csak ha azonos tank ellen akarsz lőni.
- "Őrhajó"- Már a második küldetésben megismerkedhetünk vele, vagy inkább fari gépfegyverével. Látószöge nagyon gyorsan forog, de mérete nem vészes.

A küldetésekről nem írok nagyon, nem akarom lelőni a poénokat. A küldetések nagyon ötletesek, van pár szivatás. Már végigjátszottam, amúgy 20 küldetés van. Eddig 2 nagy szivatás volt. A 15, itt egy generálist kell megölni, de ha riadó lesz akkor evakuálják. Ha nagy nehezen megölöd még fell kell robbantani a főhadiszállást. Sapper nincs, se Green Berett. A megoldás hogy egy tankkocsit kell odaállítani és a h*lyék (cenzúra - Ghost) szétlövik. A 16-ban egy hídnak a felrobbantását kell megakadályozni. 3 bomba van elhelyezve, 4 tűzszerész van a detonátorok közelében. Ha észrevesznek a híd közelében vagy a tűzszerések valamit nem találnak rendben a másikkal mind elindul a detonátora felé és majdnem egyszerre kell megölni őket. Ennyit a németekről. Egy kart nem tudnak megnyomni, csak a tűzszerészeik. A küldetésekről többet nem írok. Írnék, de inkább nem.

Screenshotokat nem csináltam, még nem találtam jó képlopót :-(.

A játékhoz vannak cheatek, de nem írok, viszont a pályakódokat leírom:

nsqp7, 4md1t,gdncq,zs5tl,iir4m,snywx,a3wjo,atpbv,q4cmy,

qdodd,r8hdn,r5uwx,lt34v,xn9pm,m34mw,7tim3,5soxt,ufcwb,pmkw1