SyGate 3.0

Megint csak egy hálózati program. Ezúttal egy "internet sharing" vagyis internet megosztó programot mutatok be.

Hogy mit is jelent ez pontosan. Van egy helyi LAN hálózatod, otthon. És persze legtöbb esetben van 1 telefonvonal, és az egyik gépben egy modem. A dolog egyszerű, ahogy a sygate logója hírdeti:

1 Internet Account + Multiple users.

Tehát mindkettôröl mehet a net, egyszerre. Azt gondolná a kezdô felhasználó, hogy ehhez nagyon sok beállításon túl kell esni. Van egy Wingate nevű program, aminek ugyanaz lenne a rendeltetése, mint a Sygate-nek. Nos, elôször azt próbáltam, de manuálisan kellett beállítani a dns-t, az ipket, és ráádasul gôzöm sem volt hozzá, hogy most ugyanazt kell-e a két gépen, vagy hogy, és már ezerszer átrágtam magam a helpen, de sehol sem találtam meg a választ, és egyre jobban idegesített a dolog. Egy Holland barátom vegülis nem tudott segíteni, de ezt a programot ajánlotta. És miután letöltöttem, és feltettem, azt hittem rosszul leszek. Több héten keresztül próbáltam azt beállítani, amit a Sygate pillanatok alatt, teljesen automatikusan megcsinált. Mindössze egy újraindításra volt szüksége, és már kész is az egész. A kliens gépen összesen annyit kell állítani, hogy annál a programnál, amelynél fontos hogy milyen az internet elérés, ott LANként kell beállítani. Ilyenek például a böngészôprogramok.

A server géprôl ( értelemszerűen, amelyikben a modem van) meg lehet nézni az átviteli sebességet, és az adatforgalom nagyságát. Errôl jut eszembe. A Sygate nem freeware, hanem shareware. Egyetlen korlát van az ingyenesen letölthetô verziónak, hogy 100 MB adatforgalmat engedélyez, természetesen nem összesen, hanem csak a kliens gép felé irányuló adatforgalmat számolja. 100 MB elég sok, és nem telik le egy hamar. A program minden indításnál tájékoztat az eddig átment adat mennyiségérôl.

Ha már az adatforgalomnál tartunk, meg kell említeni azt is, hogy a telefonvonalat nem tudja megkétszerezni, pontosabban a telefonvonal sebességét. Viszont én egyáltalán nem éreztem, hogy a lassulás elviselhetetlen lenne, észre sem lehet venni. Persze 1 kliens esetén. Ugyanis a Sygate több gépet is enged ilyen módon összekapcsolni.

Nagyon fontos, hogy az összes gépnek természetesen ugyanaz az ip címe lesz. Ez azért hasznos, mert elég az egyiken elindítani a védelmet például Back Orifice ellen, és ez a másikat is fedezni fogja.

A Sygate nagyon hasznos, sokat tud és ezek mellett könnyen kezelhetô is. Ha nem találok rá, akkor valószínű, még most is a wingate miatt idegeskedek :-). Igaz, nem sok ilyen programot ismerek, de szerintem nincs vetélytársa, az biztos. A program letölthetô a www.sygate.com -ról.

Junior