Half-Life végigjátszás

1. rész

Anomalous Materials

- 1. Kövesd a zöld csíkot a falon, ami az öltözohöz vezet. Menj balra a HEV szobába. Nyomd be a gombot a számítógépen, hogy kinyíljon az ajtó, és megszerezhesd a védoruhát. Menj oda a ruhához és automatikusan felveszed.
- 2. Kövesd a kék csíkot, amely a biztonságiakhoz vezet. A biztonsági őr csak akkor nyitja ki az ajtót, ha már előzőleg felvetted a védőruhát. Ha már bent vagy menj előre a lifthez. A felvonót a gombokkal tudod vezérelni.
- 3. Ha már a laborban vagy figyelj egy kicsit a két tudós beszélgetésére, nemsokára kinyitják neked az ajtót.
- 4. A kisérletilabor belsejében, mássz föl a létrán, várj egy picit, majd kapcsold be a konzolt és nyomd be a kapcsolót.
- 5. Mássz vissza le és sétálj a rácshoz. Told be a kocsit a terem közepén lévő, világító valamibe. És figyelj....jó rész :)

  Unforeseen Consequences

- 1. Menj ki a laborból. Előtte vedd föl a feszítőrudat az egyik ajtó mellett.
- 2. Menj visszafelé a terembe a biztonsági őr asztalához, és használd a feszítővasat, hogy kinyíljon a jobb oldalon lévő szellőző akna. Menj be rajta.
- 3. Odabent egy pár rákféleség fog várni. Csapd agyon őket, mert a fejedre ugranak. Ha magaddal hoztad az egyik biztonsági őrt, akkor legalább egyet le fog lőni. Vigyázz a bejáratnál mert az egyik számítógép ledől.
- 4. Mássz fel a szoba jobb felső sarkában lévő szellőzőbe. Üsd ki a rácsot a feszítővel.
- 5. Vedd fel a fegyvert amit a halott biztonsági őr mellett találsz.
- 6. Menj tovább a terem végébe. Öld meg a szörnyet amely a csukott ajtó másik oldalán hadonászik. Ess le a padlón található lyukon a csatornába.
- 7. Keresd meg a zsilipnyitó szerkezetet és csavard el. Ezután gyorsan keresd meg a plafonon található másik nyílást. Ha megölted a szörnyet a másik oldalról, akkor most nyugodtan mászhatsz fel.
- 8. Csavard el a nagy kapcsolót amely a liftet hozza mozgásba. Ugorj föl rá, de vigyázz, mert fölülről jönnek utánad a kis rákok. Csapd szét őket. Egy pár magától is esik tovább a mélybe.
- 9. A hídon vigyáznod kell, mert beszakad ha ráállsz. Ahhoz hogy a bal oldali kijárathoz juss, ugorj föl a csövekre és lavírozz végig rajtuk. Ezután ugorj föl a nyíláshoz és törd szét a feszítővassal.
- 10. Vigyázz a lelógó nylevszerű szörnyekre mialatt a vízen mész keresztül. Beleugorhatsz a vízbe, de a dobozok összetologatásával hidat is építhetsz. Menj balra és föl a látrán. Ezután ki az ajtón.
- 11. Menj tovább a folyosón amíg nem találsz egy liftet. Használd a gombokat, hogy kinyíljon az ajtó, majd menj be. Ezután újra aktivizáld a kapcsolót.

  Office Complex

- 1. Ha bent vagy várj egy kicsit mert a magasfeszültségű kábel nem tesz jót az egészségednek. Várd meg míg a rákok odejönnek hozzád.
- 2. Mássz be a szellőzőbe, fordulj jobbra (nézd meg ahogy az egyik tudóst megeszi egy rák) ugorj le a szobába. Keresd meg az elektromos szoba ajtaját, menj be rajta és kapcsold ki a főkapcsolót. A lámpa elalszik, használd az elemlámpádat, ami a sisakodon van. Vigyázz a szörnyekre. Ekkor kinyithatod az ajtót a liftnél, és a nagyfeszültségű vezeték is biztonságos most. Elmehetsz mellette.
- 3. Törd be az üveget a folyosó végén és mássz rajta keresztül.
- 4. Szerezd meg a shotgunt és a lőszereket a zöld doboz tetejéről. Öld meg az idegent aki megtámadja az őrt a kerítés mögött. Ha nem mented meg, nem mehetsz át a kapun. Odabent néhány fegyver és lőszer lesz.
- 5. Menj be az elárasztott szobába, ugorj fel arra a tárgyra amely nem ér hozzá a vízhez. Keresd meg a villanykapcsolót a bal oldali falon és kapcsold ki. Ezután már biztonságos a vízbe ugrani. Szedd össze amit lehet és a bal falon található szellőzőn keresztül távozz.
- 6.Mozgas a nagy és kis ládákat úgy, hogy két lépésből fel tudj menni a létrához. Törd össze a ventillátorokat.
- 7.Ugorj le és fuss a kapcsoló felé, majd kapcsold ki.
- 8. Mássz fel a lépcsőn, és vidd magaddal az őrt. Menj ki az EXIT feliratú ajtón és menj föl a lépcsőn. Ott lesz egy másik őr aki segíthet neked.
- 9. Állj meg a szoba bal oldalán és szedd össze a gránátokat. (Úgy vettem észre, hogy az egyiket lehetetlen fölszedni.) Menj vissza jobbra ki és törd szét a feszítőrúddal a kijáratot. Menj keresztül és találd meg a hűtő ajtaját. Nyisd ki a bal oldalon található kar segítségével. Mielott azonban bemennél szedj össze minden életet és lőszert. Szükséged lesz rá...
- 10. Odabent menj balra és keresd meg a vörös kapcsolót. Aktivizáld.
- 11. Menj vissza a bejárati ajtóhoz és mássz föl a létrán. Üsd ki a szellőző rácsát és mássz keresztül a polcokon.
- 12. Amikor a kocsihoz érsz ugorj föl rá és menj vele a másik oldalra. (ha a fal és a kocsi közé ragadsz akkor meghalsz!)
- 13. Mássz föl és menj ki a bal oldalon. Jobb oldalon lesz egy halott őr és egy pár HEV cucc, amit jó ha felveszel.
- 14. Menj föl a lépcson és nyisd ki a liftajtót. Belül van egy létra amire nagyon nehéz felugrani. Előtte mentsd ki az állást.
- 15. Mássz felfelé a létrán, amíg fel nem tudsz ugrani a lift tetejére. A tudóst nem lehet megmenteni, mindenféleképp lezuhan.
- 16. A lift tetején ugorj be a nyílásba, előtte persze verd szét a kapcsolótját.

  We've got Hostiles

- 1. Vigyázz a lövedékekre, csapdákra, lézersugarakra.
- 2. Próbálj meg végigmenni a területen, anélkül, hogy aktiválnád az őrszemet (ne érintsd a lézert), vigyázz a szörnyekre is, mert hirtelen bukkanhatnak elő, ők is ugyanúgy képesek aktiválni a fegyvert ahogy te.
- 3. Ezután mássz fel a ládákon és ugurj le a folyosóra. De vigyázz itt is lesznek lövések.
- 4. Veszélyes környék. Lőrések, csúszós padló és egy nyitott liftakna. (ne ess bele!). Eldobhatsz egy gránátot, hogy megtisztítsa a területet, ezután a vörös lézer már nem káros.
- 5. Ne menj át a kék fénysugáron. Felrobban.
- 6. Mássz fel a létrán a kijárathoz. Ott lesz egy tudós aki reménykedve szalad a katonák felé. Szerencsétlenségére... Dobj oda egy gránátot, de úgy időzítsd, hogy pont felrobbanjon amikor leesik. A katonák szétrohannak.
- 7. Menj ki a lifttel és utána menj a kijárathoz. Ezután jobbra. Szállj fel a szállító járműre és a következő szobában felmászhatsz a ládákra és utána vissza a szállítóra, és tovább.
- 8. Semmisítsd meg a gránáttal a lőréseket és ugorj le. (mehettél volna a másik irányba is, ha nem használod a járművet, de erre sokkal egyszerűbb)
- 9. Menj föl a lépcsőn a raktárba és várd meg a katonát és a szörnyet akik lövöldöznek egymásra. A katonák elég kemények ezen a területen, szóval vigyázz velük.
- 10. menj föl a szoba tetejére onnan pedig le a folyosóra. Öld meg az összes katonát mielőtt padlót érsz. Ha már lent vagy menj föl a lifttel. Itt ments egyet....kemény lesz fönt :)
- 11. Minél több katonát ölsz meg, amik a repülőből ugranak ki, annál több jön, szóval a legjobb ha szaladsz a bunker felé (balra, a terület közepe felé). Nyisd ki az ajtót és a szelőzőn menj le. Ha a bunkerben vagy rohanj le a létrán.
- 12. A szellőzőrendszerben ess bele a jobboldaliba és menj ki a középsőn (a másik kettő zsákutca)
- 13. A szellőzőben használd a kapcsolót, ez nyitja ki az ajtót amelyen keresztül távozhatsz.

  Blast Pit

- 1. A feszítővassal üsd szét az akadályt és guggolva menj keresztül a control-szoba felé. Jobb kéz felé találod, kapcsold be a kapcsolót. A lifttel is távozhatsz.
- 2. Ugorj föl a vonatra és indíts be a kapcsolóval. Az előre nyíllal gyorsul a hátra nyíllal pedig lassul illetve hátrafelé megy.
- 3. Ha teljes sebességgel mész, a szörnyek nem tudnak megsebezni a csatornában. Ha keresztül mentél az akadályokon nem tudod megállítani a vonatot. Tehát vagy megállsz rögtön az akadályok után és átmászol a csöveken és a létrán, vagy készülj fel az úszásra.
- 4. Sokat nem sebez rajtad, ha a mocsáron gyorsan átúszol és felugrasz a dobozra. Ezután fölugorhatsz a többi dobozra és kifelé (a mocsárral elentétes irányba). Bármelyik két irányba is mész, el kell hogy érd a szegélyt ami egy létrához vezet, az pedig egy csőhöz.
- 5. Ezután mássz föl a létrán és menj rá a cső tetejére, így elsétálhatsz a mocsár fölött. Ha a mocsárral tele terem fölött vagy, sétálj végig a csöveken és ugorj át a síneken keresztül a túloldali platformra. Itt felmehetsz a lifttel.
- 6. Mikor kiszálsz a liftből belebotlasz egy szörnybe. Lőjj bele a tartályba, ami mellette van és felrobban (a szörnnyel együtt).
- 7. Kapcsold be az ajtó mellett található kapcsolót. Lépj be. Ott lesz egy másik kapcsoló. A szobában lévő tudósokat nem lehet megmenteni. Ne is próbáld.
- 8. Mielőtt belépsz a teszt-szobába, ha összetöröd a dobozokat odabent a csápok meghallják és megtámadnak.
- 9. Lesz egy "Test Fire" feliratú kapcsoló amit nem lehet aktiválni addig, míg ki (le) nem kapcsolod a főkapcsolót, az oxigént és az üzemanyagot. (ez az egyetlen módszer, hogy megöld a csápokat). Vigyázva mozogj közöttük. Ez egy idegtépő rész.
- 10.Menj az ajtón keresztül a második szintre. Menj át a hídon és kövesd a kék és piros csöveket lefelé.
- 11.Lépj be a csatornanyílásba és a tetején, lenézve verd szét a feszítővassal. Menj tovább a cső mentén és a fordulóban fordulj balra (jobb az zsákutca). Mássz föl a létrán.
- 12. Mássz le a létrán a nagy ventillátorhoz. Itt jobb ha mentesz egyet. Kapcsold ki a kapcsolót és szaladj vissza a létrához. Várj egy kicsit, míg a propeller felpörög teljes sebességre, mielőtt továbbmész.
- 13. Nézz föl. Ott van egy padló a tetőn. Dobj egy gránátot oda, persze csak ha van nálad :)
- 14. Törd össze a ventillátor védőlemezét a falon a feszítővassal és mássz rajta keresztül.
- 15. Addig kússz, míg el nem éred a vezérlő szobát. Kapcsold be mindkét kapcsolót. A lépcsőn fölmászva távozhatsz. Kövesd a kék és narancs csöveket.
- 16. Menj újra keresztül a teszt kamrán és keresd meg az alsó szinten található kijáratot.
- 17. Ugorj át a törött részen a fém padlóra. Kicsit nehézkes, úgyhogy előtte ments.
- 18. Ha át akarsz menni a vízen tegyél egymásra minden dobozt és építs hidat belőlük. Ezután ha bekapcsolod az áramot nem fog agyoncsapni a 220 Volt :). Semmiféleképpen ne érintsd a vizet.
- 19. Sétálj végig a peremen és kapcsold be a lift gombját. Ha beszálltál, indítsd el. A lift félúton meg fog állni. Ugorj ki és ragadd meg a bal oldalon található létrát. Ha itt sokat vársz a lift lezuhan.
- 20. Ha lent vagy, mássz körbe a csöveken, de ne érintsd a rádióaktív iszapot.
- 21. Menj föl a lépcsőn az áramellátó központba. Két kapcsoló van, mindkettőt kapcsold be.
- 22. Miután beindult, vigyázz el ne kapjon a mozgó kar. Várj pár másodpercet és figyeld meg a mozgását mielőtt megkerülöd.
- 23. Ugyanara menj ki amerre bejöttél.
- 24. A víz még mindig ráz, úgyhogy az általad épített hídon menj keresztül.
- 25. Menj vissza a tetőre és vissza a "test-fire" szobába. Minden lámpának világítania kell (ha nem világít, akkor nem kapcsoltad be a főkapcsolót, az oxigént és az üzemanyagot) Nyomd be a "fire" gombot és figyelj. Lehet, hogy egy kicsit megpörkölodsz mivel a tesztelés alatt az ajtók bezárulnak, de nem lesz komolyabb bajod, és érdemes végignézni :)
- 26. Lépj be a "test-fire" kamrába és hagyd el a szobát a lyukon keresztül, amit a padlón találsz. Pontosan a lyuk közepébe ess, vagy különben megsebez a széle és ez halálos lehet. A víz alján lesz egy Magnum, vedd föl.
- 27. Két ventillátor lesz adalent. Ne foglalkozz velük, nem lehet átmenni rajta. Keresd meg a csövek között a hiányzó részt, azon keresztül távozhatsz. Ússz fölfelé.
- 28. Sétálj végig a csöveken. Amikor meglátod a kereket ugorj le a csőről arra, amelyik a fal mellett van és van egy törött rács rajta. Mássz be és menj tovább óvatosan. A csövek színén egy kis változás lesz, azon a részen leszakad, ha rálépsz! Ugorj vissza amikor elkezd szakadozni.
- 29. Miután leszakadt menj balra és ess bele a résbe. A lenti szoba padlóján találod magad. Ugrállj tovább lefelé. Nem baj ha megsérülsz lefeé menet, Odalent egészségügyi dobozok várnak rád.

  Power Up

- 1. Ne várakozz sokat az indulással, menj keresztül a nyitott területen a csatornához, bal kéz felé, amíg a nagy szörnyella a tengerészekkel viaskodik.
- 2. Menj tovább lefelé a csatornában amíg el nem érsz egy vörös ajtóhoz. A rajta található kerékkel tudod kinyitni. Mássz föl a csatorna tetejére.
- 3. Menj keresztül a nyílt területen a másik oldalra, aztán balra a generátor irányába. (Kövesd a jelet.) Ha a lifthez értél, küld le, de ne menj vele. Lődd szét ami odalent van és csak utána menj le a lifttel.
- 4. Menj le a lépcsőn és tovább lefelé. Vigyázz a vízben lévő szörnyekre. Bár sok életet nem vesznek el. Miután odaértél a generátorhoz, a feszítővassal verd szét a dobozokat, amik az utadban állnak.
- 5. Menj vissza föl a lépcsőn a ventillátor-vezérlőbe. Az egyik nincs bekapcsolva, kapcsold be. Menj vissza a lifthez és utána pedig ahol az a kedves szörny vár.
- 6. Keresd meg a lépcső mellett található "Track Control" feliratot. De most még ne kapcsold be a kapcsolót. Ugorj ki az ablakon és hagyd, hogy a szörny kövessen. Menj lefelé a csatornába balra, teljesen a végébe. Húzd meg a kart amit ott találsz és amikor a szörny elsétáll a két hatalmas elektróda között. Megsül, mint egy rántotta.
- 7. Menj ki a szobából az ajtón keresztül. Menj vissza a nagy nyílt teremhez ahol a kocsi is van és ugorj föl rá. Mostmár van áram. Vezess előre, amíg meg nem áll az elágazásnál. Menj vissza a vezérloterembe és kapcsold be a kapcsolót. Ez elforgatja a jármű alatt a sínt. Ugorj ki az ablakon és pattanj rá a kocsira. Menj keresztül a dobozokon teljes sebességgel.
- 8. Miután megállt a vonat az őrnél, hallgasd meg mit mond és szállj ki, hogy bekapcsolhasd a falon található kapcsolót. A kapu felemelkedik. Mehetsz tovább.
- 9. Menj tovább egyenesen, amíg nem látsz egy újabb elágazás táblát. Lődd szét, hogy megváltozzon az iránya és a kocsi sínt vált.
- 10. Állítsd meg a kocsit a platform mellett a lépcsőnél ill. a szörnyeknél. Mássz föl a lépcsőn de ne üsd szét a dobozokat. Dobj át egy gránátot a túloldalra és szerezd meg az újabb fegyvert. Menj be a kis szobába és kapcsold be a kapcsolót, ami a horgot hozza működésbe, ami elállta az utad.

  2. rész

- 11. A következő táblába is bele kell lőni. Ez a sín oda vezet ahol előzőleg a kampó elálta az utad. Ha elérted a következő kaput, szállj le a járgányról és kapcsold be a kapcsolót hogy fölemelkedjen, ezután menj tovább.
- 12. Amikor a kocsi megáll a végén ki kell szálnod és gyalogolni. Lődd le a katonákat bal kéz felől és haladj tovább. Törj be a szobába és keresd meg a barátságos őrt, hogy veled tartson.
- 13. Óvatosan fordulj be a sarkon. Egy terepfegyver figyel rád, ami be is indul, ha sokáig ácsorogsz. Rohanj, mint az őrült, a jobb oldalra. Ott van elég hely arra, hogy megállj és behajíts egy-két gránátot és megszerezd a fegyvert.
- 14. Ha megsérültél ez idő alatt mássz fel az ajtók fölé és szerezz egy kis életet, mielőtt átmész az ajtón. Odabennt lőjj vagy dobj el egy gránátot, hogy megtisztítsd a terepet.
- 15. Menj le a lépcsőn és keresd meg a másik kocsit és menj el vele. Vigyázz a fentről hulló törmelékre. Leüthetnek a sínekre. A lézerek alatt guggolj le.
- 16. Vigyázz a katonákra is akik a rakétavetőt operálják. Menj tovább. Ha a harc közben lemaradtál a vonatról hamarosan megtalálod egy kicsit följebb a következő kapunál.
- 17. A peronon öld meg a szörnyeket és ugorj föl a zöld dobozokon, melyek elzárják az ajtót. Az ugrással egyidőben guggolj is. Odabennt a kacsolóval emeld föl a kaput. Ezután menj tovább a kocsival.
- 18. Menj a következő kapu felé és mindenkit ölj meg a szobában. A kapcsoló a következő kapunál a bunker közelében van. Nyugodtan mehetsz gyalog is, a vonat nem létfontosságú (csak gyorsabb mint a gyaloglás). A vonatot ha elhagyod a következő kapunál tudod mindig utolérni.
- 19. A következő táblába is bele kell lőni, hogy tovább tudj egyenesen haladni. A kapunál szállj ki és menj le a létrán, de vigyázz a lézerre.
- 20. Menj be a vezérlőszobába és válaszd ki az útvonalat. Ugorj ki az ablakon, hogy elkerüld a lézert.
- 21.A csatorna végén furcsa helyzet lesz. Egy automata gépágyú jobb kéz felől, egy géppuska a homokzsákok mögött és katonák mászkálnak a nagy teremben. Először lődd szét a géppuskát, told a dobozokat magad előtt, hogy védelmezzen a lövések ellen. Így haladj a bunker felé. Mássz fel és dobj le egy gránátot, hogy bezáródjon. A katonákat ezután kell lerendezni :)
- 22. Az ajtókon áthaladva vigyázz a lézerekre. Elég sok van a lépcsőknél és ezek össze is vannak kötve egy pár bombával amik a szobában vannak. Egy rossz mozdulat és vége lehet. A lézereket úgy tudod elkerülni, hogy egy nagy dobozt a fénysugár alá tolsz. Ezután átkúszol a lézerek alatt és ráugrasz a lépcsőről a dobozra. Az utolsó lézeren a dobozról tudsz átugrani.
- 23. A vezérlőteremben kapcsold be a főkapcsolót és élvezd a műsort :)
- 24. Menj ki az épületből. A lézerekre vigyázz.
- 25. A bal oldalon lévő nagy ajtó mostmár nyitva lesz, menj rajta keresztül.

  Apprehension

- 1. A vonatot nem tudod megállítani, ugorj le vagy menj vele végig. A víz alján van egy pár hordó összekötve. Ússz oda és kötözd ki. Felmennek a felszínre és egy hidat képeznek amelyen át tudsz menni a túloldalra.
- 2. Menj végig a peremen és ugorj a vízbe. Keresd meg az ajtót. Vigyázz, el ne fogyjon a levegőd.
- 3. A szobában egy kalitka lóg lefelé a falról. Menj körbe a peremen és ugorj a tetejére. Mássz bele. Pár pillanat múlva a vízbe zuhan. Lődd le a nagy halat a 9mm-essel (ez víz alatt is működik).
- 4. Ússz le és nyisd ki a kaput a piros kerékkel. Elkezd bezárulni, amint elereszted tehát elég nagyra nyisd, hogy ki tudj úszni.
- 5. Menj föl a lépcsőn és sétálj végig a peremen. Be fog szakadni, úgyhogy a közepén menj amin a tartószerkezet is van. Ez a rész nem omlik le. Ha leesel ugyanide kell visszajutnod.
- 6. Amikor a fémfalhoz érsz megpróbálhatsz átugorni az elektromos kábelek mellett, de nem ajánlatos. Inkább ugorj a vízbe és ússz keresztül a jobb oldali nyíláson.
- 7. Menj fel a lépcsőn, told a két dobozt a padlóra és építs belőlük lépcsőt a törött létrához. Üsd szét azokat a dobozokat amelyek az utadban vannak.
- 8. Ha mindenkit megölsz a következő szobában, akkor a tudós kinyitja neked az ajtót. Rohanj a túloldalra ahol egy létra vezet lefelé. (Jobbra, balra aztán újból jobbra fordulj.)
- 9. Most jön az első találkozásod az orvlövészekkel. Kemény fickók. Robbantással sokat el lehet érni, ha rájössz, hogy hol vannak megbújva. Kettő lent van, egy fönt a párkányon. Itt jó, ha mentesz mielőtt nekilátsz.
- 10. Miután lerendezted mindhármukat menj föl és tekerd el a kereket, hogy kinyíljon a nagy ajtó. Ments mielőtt belépsz.
- 11. Ezen a részen tőrbecsalnak, jól leütnek és foglyul ejtenek. Néha magadhoz térsz és látod a plafont ahogy vonszolnak a földön, utána sötétség...
- 12. Ezután egy szemetesben fogsz felébredni ami lassan megy összefelé. Mássz föl a ládákon, hogy ne legyen palacsinta belőled. Vedd fel a feszítővasat és menj ki a szobából a bal oldalon lévő nyíláson keresztül.

  Residue Processing

- 1. A toronyban egy vezérlő fog felemelkedni és egy liftszerűség jön föl. Ezzel távozhatsz.
- 2. Ugorj le a perem szélére és menj végig a csöveken.
- 3.Ugrálj végig a pumpaszerűségeken a túloldalra. Ha leesel, van egy létra, amin visszamászhatsz.
- 4. Menj tovább és guggolj le az akadályoknál. Amikor beérsz a szobába keresd meg a három kapcsolót. Kapcsold me mindet.
- 5. Menj vissza a vezérlőszobába és nyomd be a zöld gombot. Rohanj.
- 6. Folyamatosan menj előre kikerülve az akadályokat.
- 7.A szállítókon ugrálj végig míg meg nem találod azt a kettőt amelyik egymás mellett van. A jobb oldali nem jó. A bal oldalinak az egyik tartóját tudod szétlőni, a másikat nem, mivel az a sarkon túl van. Dobj be egy detpack-et a szállítóba és kezdj el számolni. Hatnál robbantsd fel így mind a kettőt ki tudod venni.

  Questionable Ethics

- 1. Ahhoz hogy kinyíljon az ajtó lődd szét az elektródát a kerítésen.
- 2. Az a nagy valami eltűnik ha gúnyolódsz vele. Menj közel az üveghez vagy törd be a vezérlő borítóját, hogy kimehess. Szaladj el vagy dobj egy pár gránátot az arcába.
- 3. A két börtöncellában - ami tele van rákokkal - van egy fegyver. Nyisd ki az ajtót és csalogasd ki őket. Ezután rohanj be és használd a kapcsolót.
- 4. Hagyd, hogy a katonák megküzdjenek a szörnyekkel. Sok munkát megspórolhatsz ezzel.
- 5. Kapcsold be mind a négy lézert a folyosó végén. Keresd meg a táblát ezzel a felirattal: "Do Not Obstruct Laser Shield". Zárd el a lézerpajzsot. Told a dobozt a lézer útjába, erre szétlövi a falat és mehetsz.
- 6. Menj ki a szobából a lyukon keresztül. Ugorj le a csövekre.
- 7. Keresd meg a főkijáratot és szabadítsd ki a túszokat. Az egyik majd kinyitja az ajtót. Kifelé menet vigyázz a terepfegyverekre.

  Surface Tension

- 1. Ne foglalkozz a helikopterrel, a katonákkal, sem a rakétavetőkkel. Csak szaladj és a zsilip bal oldalán ugorj a vízbe.
- 2. Öld meg a halat, utána mássz föl a toronyba és menj be. Használd a kapcsolót, így biztonságosan elúszhatsz a gát alatt.
- 3. Ússz le a fenékre és keresd meg a piros kereket. Nyisd ki a gátat. Ússz keresztül, de óvatosan menj föl levegőt venni. (Közben vigyázz a halacskára.)
- 4. Mássz föl a létrán és sétálj végig a csöveken. Menj ki és mássz föl a létrán ami a ház falán van.
- 5. Ne foglalkozz a szörnnyel. A sziklák között mássz ki.
- 6. Menj végig, de mindvégig maradj a sziklákon. Ha odaértél a piros kerékhez nyisd meg és mássz föl a létrán. (Ne ess le...)
- 7. Menj tovább míg meg nem pillantot a kék eget. Lőjj le mindenkit.
- 8. Mássz le a törött hídon a vezetékeken, vagy csússz le.
- 9. A csöveken belül fordulj balra és menj föl a létrán (sétálj ne rohanj) és dobj egy gránátot a katonák háta mögé. Menj vissza a csőbe és menj ki a túloldalon. Ugorj a vízbe. A katonák ott fognak keresni, ahol a gránátot dobtad, így most újra meg tudod lepni őket.
- 10. A tankot pár rakétával tudod elintézni vagy néhány kézigránáttal. Nyisd ki a kaput és cuccolj föl.
- 11. A következő tankot nehéz elintézni. Jobb ha békén hagyod.
- 12. Húzódj bal oldalra a következő résznél. Vigyáz az ablakban lévő orvlövészekre. Egy rakétavetővel le tudod szedni őket.
- 13. Lődd szét a felrobbanó hordókat, ez kikapcsolja az áramot, így fel tudsz mászni az elektromos tornyon a tetőre. Vigyázz az orvlövészre mögötted.
- 14. Menj végig a tetőn (először balra) és keress egy lyukat. Ess bele.
- 15. Hagyd ott a tudósokat. Tolj egy ládát az egyik lépcsőhöz és ugorj át rajta.
- 16. Menj befelé a szoba irányába, keresd meg a liftaknát a falnál (ne azt ami a szoba közepén van). Törd össze a dobozt a liftnél. Ne törd össze a ládát, ami ott van a közelben mert egy lézer bújik mögötte.
- 17. Ugrálva és guggolva közelíts meg a vezérlőszobát és kapcsold be a kapcsolót, hogy megemelje a padlót. Ugorj föl rá ezután pedig ugorj át a lézeren és be a liftbe, ami a padló közepén van. Menj le a lifttel.
- 18. Ahogy a szörnyek bejönnek a katonák megölik őket. Ne állj közel a dolgokhoz amikor a bomba leesik. Szaladj el a tank mellett.
- 19. Fordulj jobbra a sarkon, de vigyázz a vadászokra ahogy mész fölfelé a lépcsőn. Keresd meg az őrt és hagyd, hogy kinyissa a raktár ajtaját.
- 20. Ugorj ki az ablakon és menj a létrához ami a tetőre vezet. Ölj meg mindenkit és ugorj keresztül a gerendákon a túl oldalon lévő kijárat felé.
- 21. Mássz fel a nagy fegyverhez és használd, hogy kinyíljon a nagy ajtó. Menj ki rajta.
- 22. Legyél óvatos, amikor kimész az ajtón. Lődd szét az első három terepfegyvert aztán rohanj.
- 23. Lődd szét a szörnyeket akik közelítenek feléd. Ülj a fegyver mögé tüzelj és áraszd el forró ólommal az egész területet.
- 24. Lépj rá a kapcsolóra, hogy felmehess a tetőre. Nézd végig ahogyan a katonák a szörnyekkel harcolnak. Ess le és törd össze a ventillátort. Óvatosan, a szellőző tele van undorító dögökkel, Vágj be egy gránátot. Egy párat elintéz, de nem mindet. Azok elől szaladj el.
- 25. A csatorna belsejében keresd meg a ventillátor takarólemezét és törd össze. A katonák hamarosan meghallanak. Töltsd meg a termet a kis szörnyekkel.
- 26. Miután a katonák meghaltak menj ki a jobboldali ajtón. Ha sokáig vársz valaki egy gránátot repít be odakintről. Ha ez történne, használd azt a kapcsolót, ami a plafonról lóg lefelé és ugorj fel a liftre. Ez fölemelkedik és a falon lévő lyukon keresztül ki tudsz ugrani.

  Forget About Freeman

- 1. Vigyázz a fentről lehulló törmelékekre. Menj el jobbra várj egy kicsit majd ugorj fel. Még egy picit várnod kell, amíg az utolsó faldarab is lehullik és ezután tudsz baloldalon kimenni.
- 2. Menj a csőhöz és fordulj jobbra. Tekerd el a kereket. Vigyázz a lézerekre.
- 3. Menj lefelé a "West" csatornán és ugorj rá a ládára a kijárathoz. Lődd szét a tankot, vagy csak menj el melette, ezután pedig menj le a littel.
- 4. Fordulj jobbra. A tankkal lőjj egy nyílást az ajtón. Készülj föl az ajtó mögött lévő szörnyekre.
- 5. Óvatosan sétállj keresztül a nagy ajtón. Bal kéz felé egy lézer lesz illetve egy pár szörnyeteg. Lőjj ki egy rakétát a lézerre, ezután intézd el a szörnyeket is.

  Lambda Core

- 1. Használd a kapcsolót a vezérlő szobában és menj le a lifttel. Készülj föl egy pár vendégre.
- 2. Miután mindenkit lelőttél a tudós kifogja nyitni neked az ajtót. Menj jobbra és szerezd meg a nagy fegyvert. Ezután visszafelé a lifthez amely a hűtő-rendszerhez vezet.
- 3. Menj be mindkét szobába és kapcsold be az ottani kapcsolókat, hogy aktiválják a pumpákat. Ezután menj a kisegítő-reaktorhoz és ugorj le a vízbe. Mássz keresztül a csatornán és kapcsold be mindkét kapcsolót a két oldalon. Kifelé menet vigyázz a szikrákra. Mássz föl a létrán a kijárathoz.
- 4. Mássz föl a liftaknában és ugorj le a létráról, hogy a fölsőbb szintre juthass. Itt gőzszelepeket lehet megnyitni, amely elpusztítja a szörnyeket. Itt a teleport csak azért van, hogy lásd, hogyan működik. A zöld a bejárat, a narancs pedig a kijárat.
- 5. Keresd meg azt az ajtót, melyen egy "Core Level B" felirat található és menj be rajta. Innen indul a teleport. Ez az egyik legidegesítőbb rejtvény a játékban. Rá kell ugrani minden teleportra a tornyon szám szerinti sorrendben. Egy forgó platformra visz minket. Itt egy kicsit lehet kisérletezgetni, és ajánlatos minden teleportálás után menteni egyet.
- 6. Miután a legtetején vagy ne ugorj vissza a teleportra. Mögötted lesz egy ajtó, azon kell bemenni. Mássz fel a létrán és várd meg a tudóst, aki kinyitja neked az ajtót.
- 7. Odabent szedj össze mindent amit csak lehet. (Az élet és a HEV a következő szobában lesz). Vedd föl a hátizsákot is, szükséged lesz rá. Ezt az ajtó mellett találod. Itt ajánlatos menteni egyet.
- 8. Öld meg a repkedő szörnyeket, és lehetőleg úgy csináld, hogy a tudós is életben maradjon, mert ő mondja meg, mikor lehet felugorni a teleportra. Amikor azt mondja, hogy mehetsz (go), akkor ugrás.

  Xen

- 1. Itt egy nagy ugrással kell kezdened. Ugrálj végig a platformokon egészen a középső nagy területig. Érdemes minden ugrás után menteni.
- 2. Amikor odaértél a közepéhez, lesz ott egy kis medence, amely életet ad ha beleállsz. (Ilyen gyógyvizű medencét többet is találhatsz ezen a pályán.) A medence közelében van egy bejárat.
- 3. Menj oda mindhárom gombához és használd őket. Ki fognak nyitódni. Verd szét a hálószerűséget a feszítővassal és engedd ki a sárga lepkeszerű teremtményt, amely be fog szállni minden gombába és aktiválja a teleportot. Menj bele.

  Gonarch's Lair

- 1. Lőjj a pókra folyamatosan, amíg el nem szalad. Menj utána és lőjj bele még egy párat.
- 2. Van egy hálós terület a második terem közepén, amire rá lehet ugrani. Ott is lesz egy gyógyvizes medence. A kráteren menj föl még egy kis lövöldözésre.
- 3. Folyamatosan lődd a pókot, amíg le nem esel. Hamarosan a pók is lezuhan. Öld meg (csak úgy tudod sebezni ha a herezacskójára célzol) és bújj el a fák mögé amíg a kis rákok elvégzik a dolgukat.

  Interloper

- 1. Keress egy gyógymedencét a barlangban ha a pók nagyon megsebezett. Ennek a pályának a végigviteléhez sok életre lesz szükséged. Vigyázz az árkokra, mert ha beleesel meghalsz.
- 2. Keress egy kis sárga területet a barlangban és menj be rajta. Verd szét a hálót amely utadba áll. Mássz fel a toronyba és menj fel a legtetejére.
- 3. Ugrállj szikláról-sziklára, hogy elérd a teleportot. Vigyázz a lövöldöző szörnyekre. A végénél ugorj fel az egyik madár hátára és menj a teleporthoz.
- 4. Menj (ne szaladj) el a csáp mellett vagy mássz föl a sziklán (vigyázz a tűzköpő szörnyekre). Egy másik teleporthoz kell érned.
- 5. Amikor a tűzköpő szörnyeknél tartasz, menj föl a lifttel. Ne lődd le a rabszolgákat, békén fognak hagyni - hacsak nem támadsz rájuk.
- 6. Menj be abba a lyukba, amelyik nem kék színű. Menj felfelé amíg lehet. A hordókba ne lőjj bele, mert szörny lakozik bennük.
- 7.A hordóban lakozó szörnyeket úgy tudod elintézni, hogy odahajítasz egy bombát a hordóhoz, de nem robbantod föl. Inkább belelősz a hordóba, hogy széttörjön és miután a szörnyek megjelennek csak akkor robbantasz.
- 8. Keress egy vörös színű ventillátort amelyben különös fények égnek. Menj bele. Egészen addig menj, míg el nem érsz egy magas szobába. Törj utat magadnak és öldösd le a szörnyeket akik megtámadnak és a fentről repkedő valamikre is figyelj oda. A tetőn lesz egy teleport, abba ugorj bele.

  Nihilanth

- 1. Lőjj a háromszögekbe míg fel nem robbannak, ne foglalkozz a zöld teleporttal, Nem éri meg átteleportálni.
- 2. Addig lődd a nagy szörnyillát, míg a feje szét nem nyílik (csak egy kis rész nyílik meg a feje tetején, könnyű nem észrevenni). Csak akkor láthatod, ha a krátereken felugrálsz.
- 3. Menj föl olyan magasra, amíg le nem tudsz látni az agyára. Oda célozz! Egy két gránát a megfelelő célzással megkönnyíti a dolgod. Egy másik variáció a főellenség legyilkolására: egyszerűen ráugrasz a fejére (ilyenkor nem tud megsebezni) és szétvered a fejét a feszítővassal. Merész ötlet, de beválik, és az benne a furcsa, hogy a lehető leggyengébb fegyverrel intézed el a főgonoszt. Miután végeztél vele ments egyet, ugyanis két vége van a játéknak. És lehet, hogy mind a kettőt megakarod nézni...