Közvetlen kapcsolat windows alatt

Elöfordul, hogy a haverod elhozza hozzád a gépét, hogy összekössétek LPT, vagyis nyomtató, vagy soros (COM) porton keresztül. Én is hasonló helyzetbe kerültem, és eddig nem nagyon csináltam ilyet, úgyhogy kénytelen voltam rájönni, jó sok órán keresztül. Az volt a gond, hogy nyomtatón keresztüli kábelünk volt, hogy maradjon az egér is. Ezt sajnos nem sok játék támogatja, se a red alert, se a többi DOSos játék. Jó ok, lehetne az a megoldás, hogy os/2 (Szerintem PS2 - WebM) portra veszel egy új egeret, vagy ha létezik hozzá, akkor átalakítót.(Igen létezik, én már lattam is. - WebM) De ehhez nem sok kedvünk volt =) Az LPT egyébként is gyorsabb lenne. Gondoltam utánnanézek, hogy windows alatt, hogy lehet összekötni. A modemeknél kerestem elõször, és meg is találtam amit kerestem. Ha valaki nem tudná: Start >
Settings (beállítások) > control panel (vezérlõpult) > modemek és modemek hozzáadasa, vagyis 'add'. Ezután be x-eled, hogy ne keresse a modemet, majd kiválasztod a listábol. A standard modem types (szabványos modemek)-nál a legfelsõ kettõ az érdekes nekünk. Dial-up networking parrallel cable between 2 PCs, vagy a soros, ami a serial cable between 2 PCs. Ha ennek az installálásával megvagyunk, már fel is fedezhetük a modemeknél. A játékok igaz, hogy nem támogatják az LPT-n keresztüli összekötést (legalábbis én még nem találkoztam olyannal, ami támogatta volna), de mi most hálózatként fogjuk konfigurálni, és a network game-t pedig minden magát valamire is tartó game támogat. Most a control panel add/remove programs pontjára ugorjunk. Ezen belül is a második fülre, a windows setupra. Miután a windows megkereste a telepített összetevõket, keressük meg a listában a communications-t. Ha nincs feltelepítve, akkor pipáld ki, és kattints a detailsre, vagyis a részletekre, a gyengébbek kedvéért. Egy újabb ablak nyílik, amelybe kommunikációs programokat installálhatunk, úgy, hogy kipipáljuk. A kapcsolat felvételére a dial-up networking pontra és a direct cable communications-ra lesz szükségünk. Miután betettük neki a win98/95 cdnket, és újraindult a gépünk, keressük meg a start > programs > accerssories > communications-t. Ezen belül pedig a direct cable connections-t kell elindítanunk. Ezután ki kell választani, hogy host vagyis gazda-, vagy guest, vagyis vendégszámítógép lesz a gépünk. Ezt mindkét gépen meg kell csinálni, természetesen az egyiknek hostnak kell lennie. a másiknak meg guestnak. Mindkét számítógépen be kell állítani, hogy melyik könyvtárakat akarjuk láthatóvá tenni a másik számítógép számára, és hogy ez a hozzáférés milyen szintû legyen. Például, hogy csak olvashassa, vagy teljes elérése legyen rajta, azaz törölhet, létrehozhat rajta állományokat könyvtárakat. És persze több meghajtót is megoszthatunk a másik géppel, vagy akár a nyomtatónkat is. Ezt úgy érhetjük el, hogy rákattintunk például a my computeren belül a vincseszterre, jobb gombbal, és a sharing, vagyis a megosztás menüpontot választjuk. Nekem voltak olyan gondjaim, hogy mindent beállítottam, és amikor csatlakozott, akkor a jelszót nem fogadta el. A control panelben a network beállításánal a network logon-t vagy microsoft client logonra kell állítani, vagy microsoft family logonra. Ha a listában nem találod a microsoft clientet, akkor az add gombra kattintva, és a clienten belül a client for microsoft networksöt választva megoldhatod a problémát. Még egy dolog. A network beállításánál, a második fület választva, ami az identification, beállíthatod a számítógép nevét, amit fontos megjegyezned, mert majd a csatlakozásnál kérdezni fogja. Egyébként az átviteli sebsség nem rossz, mert az egyik géprõl hallgathatod az mp3mat, ami a másikon van, igaz hogy a 128 KB/s felett kódolt fileokat már nem igazán.

Ha bármi gondod van ezzel kapcsolatban, akkor írj mailt.

Junior
geri@movinet.hu
IRC: Junior_ vagy Junior__ #debrecen