Quaker vagy? Még nem? Miért?! =)

Ebben a cikkben megpróbálok leírni egy pár kiegészítôt, amit kezdô quakerek még talán nem használnak. Például botok.

Ha Q2vel nem játszol/játszottál multiplayerben, akkor nem ismered a játék legerősebb részét. Ha nincs internet hozzáférésed vagy haverokkal nem szoktatok összejönni hálóban, akkor biztos nem tudtad kipróbálni a multiplayer-t. De itt vannak a BOTok, amik azt jelentik, hogy gép irányította ellenfelekkel játszhatsz, lényegében bármilyen multiplayert. Van 1-2 segédprogram, amikkel könnyen lehet ezeket állítgatni. Lehet ezek nélkül is, q2 consolba irogatni a dolgokat, de úgy hosszú nagyon, és ismerni kell a parancsokat.

Az egyik ilyen program az eraser bots. Ja és persze a legújabb patchet tedd fel mindenképpen a q2höz. Tudomásom szerint a 3.20asnál ragadtunk le mostanában. Az Eraser botból mindent be lehet állítani, itt mindent megtalálsz, és rengeteg féle beállítás van, például a Friendly fire, ami azt jelenti, hogy az egy csapaton belül lévők ne sebezzék egymást. Ha végeztél a beállításokkal, akkor már csak a startra kell kattintanod és töltődik a quake. Nagyon sokoldalú ez a progi, és nagyon hasznos. Például egy menetben lehet bot, + internetről csatlakozott játékos + lanról csatlakozott. Sőt, a botok még dumálnak is, és a szövegeiket bővítheted, szerkeszheted.

A Ctf vagyis Capture the flag az egyik legizgalmasabb, ahol az ellenfél zászlóját el kell lopni, és a sajátunkhoz vinni. Ehhez szükséged van egy ctf patchre. Ezt letöltheted a quake.pganet.com -ról, de régebbi újság cd-ken is rajta volt.

Vannak még skin editorok is, amelyekkel a külsőd alakíthatod. Ez a képen az Eraser botsban volt benne, a kedvenc színem, jól néz ki mi?

Gondolom már hallottatok róla, hogy a Q3ban csak botok ellen lehet gyakorolni. Na az is olyasmi lesz majd, gondolom, mint az Eraser bots. Minden féle multiplayer típusban kihívhatjuk majd a gép irányította embereket, esetleg mellénk állítahjuk őket. A botokkal sokat lehet gyakorolni, és nagyon jól megírták a mesterséges inteligenciát hozzájuk. Például ha sötétben vagy, nem lát meg, csak akkor hogyha a lövéseddel megvilágítod azt a helyet. Sőt, vannak parancsok, amelyekkel utasítást lehet nekik adni. Egy másik jó dolog, hogy össze lehet keverni egy LAN-t a botokkal, mint ahogy fentebb írtam. De persze emberek ellen más játszani, mert ha már tudod, hogy hogy játszanak, akkor könnyen ki lehet ismerni őket, viszont a botokat nem. De ez csak az előnyödre válhat. Ha kicsit nehezebb fokozaton megversz egy sereg botot, valószínű, hogy igazi ellenfelekkel szemben sem fogsz lemaradni.

Az Eraser Botsban ezeken kívül létrehozhatsz egy új csapatot is, skin editorban megszerkesztheted hogy hogy nézzetek ki, és hasonlók. Ismerek olyat is, aki arcnak a saját fényképét vitte be. Iszonyatosan jól nézett ki. A Botok egymással "beszélnek" is, amit szintén átírhatsz.

Lehet, hogy a single player-t unalmasnak találtad egy idő után a Quake2ben, szerintem próbáld ki a multiplayert botokkal, és meg fog tetszeni!

Junior